Μελέτη των μεταβολών των λειτουργιών του πρόσθιου και οπίσθιου λαβύρινθου κατά την πάροδο της ηλικίας με τη χρήση σύγχρονων ακοολογικών εργαστηριακών μεθόδων
Authors: Σεφερλής Φωκίων 
Published: September 2021

Στη παρούσα μελέτη, διερευνήθηκε κατά πόσο και πώς, η πάροδος της ηλικίας συμμετέχει στην υπολειτουργία ή στην εκφύλιση του προσθίου και οπισθίου λαβυρίνθου. Στα πλαίσια του ελέγχου της λειτουργίας του πρόσθιου και του οπίσθιου λαβυρίνθου, διενεργήθηκαν κλασικές και νεότερες, λιγότερο μελετημένες, εργαστηριακές μεθόδοι σε ένα φάσμα ηλικίας από 6 έως και 70 ετών. Η μελέτη αφορά, ένα ευρύ φάσμα ηλικιών, ικανό να αποφέρει σημαντικά αποτελέσματα,για την ουσιαστικότερη κατανόηση των λειτουργιών του έσω ωτός. Συνολικά συμμετείχαν 600 υγιή άτομα, χωρισμένα ηλικιακά σε ομάδες των 50 ατόμων. Σκοπός της παρούσας μελέτης ήταν η διερεύνηση των μεταβολών (της λειτουργίας του έσω ωτός) που επηρεάζονται από την ηλικία με ένα σύνολο εργαστηριακών εξετάσεων που αφορούν την λειτουργία του πρόσθιου και οπίσθιου λαβυρίνθου του του ωτός σε υγιή άτομα. Έτσι λοιπόν, διενεργήθηκε για τον έλεγχο του προσθίου λαβυρίνθου, α) τονικό ακοόγραμμα, β)παροδικά προκλητές ωτοακουστικές εκπομπές (TEOAE) και γ) ακουστικά προκλητά δυναμικά εγκεφαλικού στελέχους (ABR), όπου μελετήθηκαν οι παράμετροι των παραπάνω εξετάσεων και κατά πόσο εξαρτώνται από την ηλικία.Όσον αφορά τον οπίσθιο λαβύρινθο διενεργήθηκαν οφθαλμοκινητικές δοκιμασίες και θερμικοί διακλυσμοί (στους διακλυσμούς συμμετείχαν μόνο τα ενήλικα άτομα της μελέτης 250 άτομα). Οι οφθαλμοκινητικές δοκιμασίες και οι θερμικοί διακλυσμοί, καταγράφηκαν με βίντεονυσταγμοφραφία και μελετήθηκαν: α) η δοκιμασία παρακολούθησης εκκρεμοειδούς στόχου (Smoothpursuittest) β) η δοκιμασία σακκαδικών κινήσεων (Saccadetest), γ) οι οπτικοκινητικές δοκιμασίες και δ) οι θερμικοί διακλυσμοί με νερό. Επιπρόσθετα για τον έλεγχο της λειτουργίας του οπισθίου λαβυρίνθου, διενεργήθηκαν και τα αιθουσαία προκλητά μυογενή δυναμικά (VEMP).Η επίδραση της ηλικίας σε όλες τις παραμέτρους εξετάστηκε με τη στατιστική ανάλυση των δεδομένων με χρήση του SPSS 17.0. Ο έλεγχος της κανονικότητας της κατανομής των ποσοτικών μεταβλητών έγινε με τη χρήση της απλής ανάλυση της Διασποράς με ένα Παράγοντα (OneWayAnalysisofVariance). Στατιστικά σημαντική διαφορά διαπιστώθηκε σε πολλές από τις παραμέτρους που αναλύθηκαν με την χρήση των εργαστηριακών εξετάσεων, για την παρακολούθηση της λειτουργίας του πρόσθιου και οπίσθιου λαβύρινθου του έσω ωτός, ιδιαίτερα μεταξύ των ακραίων ηλικιακών ομάδων, μεταξύ παιδιών 6 ετών και ατόμων από την ηλικιακή ομάδα 61-70 ετών. Συμπερασματικά, η γήρανση επηρεάζει την πλειοψηφία των παραμέτρων στις εργαστηριακές εξετάσεις που έλαβαν χώρα. Τα ηλικιωμένα υγιή άτομα έδειξαν υποβάθμιση της απόδοσης στις περισσότερες παραμέτρους που ελέγχθηκαν. Με βάση τα αποτελέσματα γίνεται προσπάθεια πληρέστερης κατανόησης και ερμηνείας των αλλαγών που συμβαίνουν στο λαβύρινθο κατά την διάρκεια της ζωής του ανθρώπου και ιδιαίτερα στην τρίτη ηλικία οπότε και οι αλλαγές δημιουργούν λειτουργικά προβλήματα διαταράσσοντας την καθημερινότητα στους ηλικιωμένους. Η ηλικία προτείνεται να λαμβάνεται υπόψη κατά την ερμηνεία των εργαστηριακών εξετάσεων που αφορούν την λειτουργία του προθίου και οπισθίου λαβυρίνθου του έσω ωτός, ειδικά σε ασθενείς με αλλοιώσεις του κεντρικού νευρικού συστήματος.